KOMISIJOS REGLAMENTAS (EB) Nr. 756/2006
2006 m. gegužės 18 d.
dėl AKR valstybių bei užjūrio šalių ir teritorijų kilmės ryžių importo licencijų išdavimo pagal paraiškas, pateiktas per 2006 m. gegužės mėn. pirmąsias penkias darbo dienas pagal Reglamento (EB) Nr. 638/2003 nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2002 m. gruodžio 10 d. Tarybos reglamentą (EB) Nr. 2286/2002 dėl priemonių, taikomų žemės ūkio produktams ir prekėms, pagamintoms perdirbus žemės ūkio produktus, kilusius iš Afrikos, Karibų baseino ir Ramiojo vandenyno valstybių (AKR šalių), ir panaikinantį Reglamentą (EB) Nr. 1706/98 (2),
atsižvelgdama į 2001 m. lapkričio 27 d. Tarybos sprendimą 2001/822/EB dėl užjūrio šalių bei teritorijų ir Europos bendrijos asociacijos („užjūrio asociacijos sprendimas“) (3),
atsižvelgdama į 2003 m. balandžio 9 d. Komisijos reglamentą (EB) Nr. 638/2003, nustatantį išsamias Tarybos reglamento (EB) Nr. 2286/2002 ir Tarybos sprendimo 2001/822/EB taikymo taisykles dėl Afrikos, Karibų jūros ir Ramiojo vandenyno valstybių (AKR valstybių) bei užjūrio šalių ir teritorijų (UŠT) kilmės ryžių importui taikomos tvarkos (4), ypač į jo 17 straipsnio 2 dalį,
kadangi:
(1)
Pagal Reglamento (EB) Nr. 368/2003 17 straipsnio 2 dalies a punktą Komisija nusprendžia, kokia importo licencijų paraiškų dalis gali būti patenkinta.
(2)
Reglamento (EB) Nr. 638/2003 3 straipsnio 2 dalyje, 5 straipsnio 2 dalyje ir 11 straipsnio 2 dalyje numatyta, kad kvotos dalies kiekis, neišnaudotas pagal to laikotarpio importo licencijas, perkeliamas į kitą kvotos dalį. Prireikus, turimas kiekis gali būti naudojamas kitų trečiųjų šalių kilmės produktams importuoti remiantis Reglamento (EB) Nr. 638/2003 11 straipsnio 3 dalimi ir 13 straipsniu.
(3)
Išanalizavus 2006 m. gegužės mėn. dalį pateiktose paraiškose importuoti nurodytą kiekį paaiškėjo, kad reikėtų numatyti išduoti licencijas importuoti paraiškose nurodytą kiekį, prireikus, taikant sumažinimo koeficientą, nustatyti į kitą kvotos dalį perkeltiną kiekį ir nustatyti bendrą kiekį, skirtą pagal skirtingas kvotas,
PRIĖMĖ ŠĮ REGLAMENTĄ:
1 straipsnis
1. Pagal ryžių importo licencijų paraiškas, pateiktas per 2006 m. gegužės mėn. pirmąsias penkias darbo dienas pagal Reglamento (EB) Nr. 638/2003 nuostatas ir apie kurias buvo pranešta Komisijai, licencijos išduodamos importuoti paraiškose nurodytą kiekį, prireikus, taikant šio reglamento priede nustatytus sumažinimo koeficientus.
2. Į kitą dalį perkeltinas pagal 2006 m. gegužės mėn. dalį skirtas kiekis ir bendras kiekis, skirtas pagal 2006 m. rugsėjo mėn., yra nustatytas priede.
2 straipsnis
Šis reglamentas įsigalioja 2006 m. gegužės 19 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gegužės 18 d.